ওয়েডনেসডে নাইট ওয়ার্স

ওয়েডনেসডে নাইট ওয়ার্স হলো একটি চলমান দ্বন্দ্ব যা আমেরিকান পেশাদার কুস্তি প্রোমোশন অল এলিট রেসলিং এর ডিনামাইট এবং ডাব্লিউডাব্লিউইর এনএক্সটির মধ্যে প্রতি সপ্তাহে নেলসেন রেটিং পাওয়ার জন্য হয়ে থাকে। এটি ২০১৯ সালের ২ অক্টোবর থেকে হয়ে আসছে।

ইতিহাস

অল এলিট রেসলিং এর গঠন 
২০১৮ সালের ১০ জানুয়ারি, কোডি রোডস ও দ্যা ইয়ং বাকস্, দ্যা এলিট এর সদস্য, ঘোষণা করেন ঐ বছরের ১ সেপ্টেম্বর অল ইন নামে একটি অনুষ্ঠান অনুষ্ঠিত হবে। এই অনুষ্ঠানটির টিকেট ১৩ মে বিক্রি শুরু হয় এবং ১ ঘণ্টার মধ্যে সব টিকেট শেষ হয়ে যায়। অনুষ্ঠানটিতে ১১,২৬৩ জন দর্শক উপস্থিত ছিল এবং এটি ছিল প্রথম অনুষ্ঠান যেটি ডাব্লিউডাব্লিউই বা ডাব্লিউসিডাব্লিউ কর্তৃক আয়োজিত না হয়ে ১০,০০০ এর বেশি টিকেট বিক্রি করতে সক্ষম হয়েছিল। অনুষ্ঠানটির ৪ মাস পর, কোডি এবং দ্যা ইয়ং বাকস্ রিং অব অনার ত্যাগ করে এবং ঘোষণা দেয় তারা একটি নতুন রেসলিং প্রোমোশন খোলার পরিকল্পনা করছে। সেই প্রোমোশনটি, যেটি অল এলিট রেসলিং নামে পরিচিত হয়, ১ জানুয়ারি ২০১৯ তাদের কার্যক্রম শুরু করে এবং ঘোষণা দেয় তাদের প্রথম অনুষ্ঠান ডাবল অর নাথিং একই বছরের ২৫ মে অনুষ্ঠিত হবে।
ডাবল অর নাথিং এর ১০ দিন আগে এইডাব্লিউ ওয়ারনারমিডিয়ার সাথে চুক্তিবদ্ধ হয়, তাদের সাপ্তাহিক অনুষ্ঠান টিএনটিতে প্রচারের জন্য, যা পরবর্তীতে ডিনামাইট নামে পরিচিত হয়। ২০১৯ সালের ২৪ জুলাই এইডাব্লিউ ঘোষণা দেয় ডিনামাইট সর্বপ্রথম বুধবার, ২ অক্টোবর এবং প্রতি সপ্তাহে সরাসরি সম্প্রচারিত হবে। এইডাব্লিউকে ডাব্লিউসিডাব্লিউ এর পর ডাব্লিউডাব্লিউই এর সাথে অর্থনৈতিকভাবে প্রতিযোগিতা করা প্রথম প্রোমোশন হিসেবে ধরা হয়।

এনএক্সটির ইউএসএ নেটওয়ার্কে স্থানান্তরিত হওয়া 
২০১৯ সালের আগস্ট মাসে ঘোষণা করা হয় এনএক্সটি ইউএসএ নেটওয়ার্কে স্থানান্তরিত হবে এবং এটি ২ ঘণ্টার অনুষ্ঠান হিসেবে সরাসরি প্রচারিত হবে। সমলোচকরা মনে করেন এই স্থানান্তরিত হওয়ার কারণ দুই সপ্তাহ পর অনুষ্ঠিত হওয়া বিপরীত শো ডিনামাইট। ২০১৯ সালের ১৮ সেপ্টেম্বর তারিখে এনএক্সটি ইউএসএ নেটওয়ার্কে প্রথমবারের মতো সম্প্রচারিত হবে। সময়সূচির অধিক্রমণের কারণে প্রথম দুই সপ্তাহের এনএক্সটির প্রথম ঘণ্টা ইউএসএ নেটওয়ার্কে এবং দ্বিতীয় ঘণ্টা ডাব্লিউডাব্লিউই নেটওয়ার্কে সম্প্রচারিত হয়। প্রথম দুই সপ্তাহে এনএক্সটি যথাক্রমে ১.১৭৯ এবং ১.০০৬ মিলিয়ন ভিউয়ার লাভ করে।

ওয়েডনেসডে নাইট ওয়ার্স

ডিনামাইটের অভিষেক (২০১৯-২০২০) 
২০১৯ সালের ২ অক্টোবর, টিএনটিতে ডিনামাইট-এর অভিষেক হয় যা গড়-এ ১.৪০৯ মিলিয়ন ভিউয়ার লাভ করে। একই রাতে এনএক্সটি ইউএসএ নেটওয়ার্কে তাদের পুরো দুই-ঘণ্টার অনুষ্ঠান সম্প্রচারের মাধ্যমে অভিষেক করে যা গড়-এ ৮৯১,০০০ ভিউয়ারশিপ লাভ করে। ডিনামাইট তার প্রথম সাত পর্বে ১৮-৪৯ ডেমোগ্রাফির দর্শক এবং মোট দর্শক রেটিং-এ এনএক্সটিকে হারায়। এনএক্সটি খ্যাতি অর্জন করতে শুরু করেছিলো যখন ডাব্লিউডাব্লিউই ঘোষণা দেয় যে তৃতীয় ব্র্যান্ড হিসেবে এনএক্সটির কুস্তিগীররা সেই বছরের সার্ভাইভার সিরিজে অংশ নেবে। এর ফলে এনএক্সটি ২০১৯ সালে ছয়টি সপ্তাহের মধ্যে টানা তিনটি সপ্তাহে জয়লাভ করে। ২০১৯ সালের ২৫ ডিসেম্বর, বছরের শেষ বুধবার, এনএক্সটি বাধাহীনভাবে চলেছিলো কারণ বড়দিন উপলক্ষে ডিনামাইট অনুষ্ঠিত হয়নি।

কোভিড-১৯ পরিস্থিতি (২০২০-বর্তমান) 
কোভিড-১৯ মহামারি মার্কিন যুক্তরাষ্ট্রে পেশাদার কুস্তির উপর প্রভাব ফেলে। ৮ মার্চ ডাব্লিউডাব্লিউই এর এলিমিনেশন চেম্বার ইভেন্ট অনুষ্ঠিত হওয়ার পর বিশ্বজুড়ে বেশ কয়েকটি বড় স্পোর্টস লিগ ভাইরাসটির বিস্তার রোধে স্থগিত করা হয়েছিলো। তিন দিন পর, ইউটা জাজের দুই খেলোয়াড় কোভিড-১৯ পরীক্ষায় শনাক্ত হলে এনবিএ তার মৌসুম স্থগিত করে।

এনএক্সটি ও ডিনামাইট এর দর্শক সংখ্যার তুলনা

ভিউয়ারশিপ

মূল ডেমোগ্রাফি (১৮-৪৯)

তথ্যসূত্র 

ডাব্লিউডাব্লিউই এনএক্সটি
অল এলিট রেসলিং